pythainlp/thaigov-v2-corpus-22032023 huggingface dataset:
วันพฤหัสบดีที่ 26 สิงหาคม 2564
​SME Promotion Committee approves allocation of SMEs Promotion Fund for FY2022 with total budget of 1,224.8801 million Baht
​SME Promotion Committee approves allocation of SMEs Promotion Fund for FY2022 with total budget of 1,224.8801 million Baht
August 25, 2021, at 09.30 hrs, at PMOC Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the 3/2021 meeting of the SME Promotion Committee via a teleconference. Participating in the meeting were Deputy Prime Minister and Minister of Energy Supattanapong Punmeechaow, and Minister of Finance Arkhom Termpittayapaisith. Government Spokesperson Thanakorn Wangboonkongchana disclosed gist of the meeting as follows:
The Prime Minister ordered acceleration of the development of single sign on (SSO) system for the database of Office of SMEs Promotion (OSMEP), and emphasized the usage of the SMEs Promotion Fund to be in line with the Fund objectives. He also proposed amendment of the law related to SME promotion to keep it up to date with the current situation, taking into account post-COVID-19 business operation and the benefits of the nation and people. OSMEP was advised to discuss with the Strategic Transformation Office, and the Government’s economic reform working group on the upgrade and development of SME through mentoring, on which OSMEP could form an integrative operation with incubation centers throughout the country, such as Ministry of Digital Economy and Society’s digital centers.
The Prime Minister also enjoined concerned agencies to expedite elimination of obstacles and limitation in accessing sources of fund of the SME entrepreneurs. SMEs information should be clearly and properly compiled to better match each group of SMEs with suitable sources of fund. Information on provinces/provincial clusters’ budget administration should also be taken into consideration as part of an effort to better generate jobs and revenues of the people.
The Prime Minister affirmed the Government’s commitment to continue promoting potential and innovative SMEs, while striving to increase potential of others through identifying proper promotion direction, in parallel with adopting digital technology. E-commerce will be promoted for small scaled entrepreneurs to be able to expand their business and enhance competitiveness. OSMEP was instructed to discuss with concerned agencies to further promote agro product online sales and increase logistics efficiency, as well as to attract potential and tech-knowledgeable new generations to the agricultural sector. The Prime Minister affirmed that the Government would not leave anyone behind, and would commit to address debt problem, especially household debts, of people in every sector.
The meeting also approved: 1) the draft regulation of the OSMEP Executive Board on criteria, condition, and method for the SMEs Promotion Fund to be provided to SMEs through business service providers, B.E. …; and 2) allocation of the SMEs Promotion Fund for FY2022 with the total budget of 1,224.8801 million Baht with an aim to promote MSME’s post COVID-19 business resilience and rehabilitation.
วันพุธที่ 27 กรกฎาคม 2565
“ชัยวุฒิ” พร้อมผู้บริหารดีอีเอส ร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 ก.ค. 2565
“ชัยวุฒิ” พร้อมผู้บริหารดีอีเอส ร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 ก.ค. 2565
เมื่อวันที่ 27 ก.ค.65 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวงฯ หัวหน้าหน่วยงานในสังกัดกระทรวงฯ ข้าราชการ พนักงาน เจ้าหน้าที่ เข้าร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน ต่อหน้าพระบรมฉายาลักษณ์พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ณ ลานอเนกประสงค์ ชั้น 2 ศูนย์ราชการเฉลิมพระเกียรติฯ 80 พรรษา แจ้งวัฒนะ เพื่อแสดงความมุ่งมั่นแน่วแน่ที่จะเป็นข้าราชการที่ดีปฏิบัติหน้าที่ตามรอยพระยุคลบาทในฐานะข้าของแผ่นดินให้เกิดประโยชน์สุขต่อประชาชนและประเทศชาติสืบไป
*********************
วันพฤหัสบดีที่ 5 สิงหาคม 2564
นายกฯ ยินดี 'แต้ว สุดาพร' คว้าเหรียญทองแดง สร้างประวัติศาสตร์มวยสากลหญิงไทย
นายกฯ ยินดี 'แต้ว สุดาพร' คว้าเหรียญทองแดง สร้างประวัติศาสตร์มวยสากลหญิงไทย
วันนี้ (5 สิงหาคม 2564) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับสุดาพร สีสอนดี หรือ แต้ว นักกีฬามวยสากลหญิงทีมชาติไทย และสมาคมกีฬามวยสากลแห่งประเทศไทย ที่สามารถสร้างประวัติศาสตร์ คว้าเหรียญรางวัลแรก ให้กับวงการนักกีฬามวยสากลหญิงทีมชาติไทยในการแข่งขันกีฬาโอลิมปิก
โดยถึงแม้ ผลการแข่งขันของสุดาพร จะพ่ายแพ้ เคลลี แฮร์ริงตัน นักมวยสากลหญิงทีมชาติไอร์แลนด์ ในการแข่งขันรุ่นน้ำหนัก 60 กิโลกรัม รอบรองชนะเลิศ ไปด้วยคะแนน 2-3 เสียง แต่ก็สามารถคว้าเหรียญทองแดงในการแข่งขันมาได้ และผลงานการแข่งขันที่ผ่านมาของสุดาพร ก็สามารถทำได้อย่างยอดเยี่ยม น่าชื่นชม มีความมุ่งมั่น ทำหน้าที่ของตนเองอย่างดีเยี่ยม แสดงถึงน้ำใจนักกีฬา ได้ร่วมแสดงความยินดีกับนักกีฬาคู่แข่ง
ทั้งนี้ โฆษกรัฐบาลฯ กล่าวว่าจากการแข่งขันของนักกีฬาไทย เป็นที่น่าชื่นใจ และขอขอบคุณทุกคนที่ได้ไปร่วมการแข่งขันอย่างมีสปิริต ไม่ว่าจะได้รับชัยชนะหรือไม่ แต่ทุกคนมีส่วนร่วมสร้างชื่อเสียงให้กับประเทศไทย ซึ่งการแข่งขันโอลิมปิกครั้งนี้ ยังไม่สิ้นสุด ขอให้ร่วมเป็นกำลังใจให้นักกีฬาทุกคนที่เข้าร่วมการแข่งขันต่อไป ในโอกาสนี้ นายกรัฐมนตรีฝากขอบคุณกับทัพนักกีฬาไทยทุกประเภทที่ได้ร่วมการแข่งขัน พร้อมเชิญชวนชาวไทยให้ร่วมส่งกำลังใจให้กับนักกีฬาไทยที่ยังทำการแข่งขันในกีฬาโอลิมปิก โตเกียว 2020 นี้
วันจันทร์ที่ 18 กรกฎาคม 2565
“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 3 ปีงบประมาณ 2565 จำนวน 116,130 ล้านบาท คิดเป็นร้อยละ 81 ของเป้าหมายทั้งปี”
ณ สิ้นไตรมาส 3 ปีงบประมาณ 2565 (1 ตุลาคม 2564 - 30 มิถุนายน 2565) สคร. จัดเก็บเงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) รวมทั้งสิ้นจำนวน 116,130 ล้านบาท สูงกว่าประมาณการสะสมจำนวน 14,643 ล้านบาท
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 3 ปีงบประมาณ 2565 (1 ตุลาคม 2564 - 30 มิถุนายน 2565) สคร. จัดเก็บเงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) รวมทั้งสิ้นจำนวน 116,130 ล้านบาท สูงกว่าประมาณการสะสมจำนวน 14,643 ล้านบาท หรือคิดเป็นร้อยละ 81 ของเป้าหมายการจัดเก็บในปีงบประมาณ 2565 จำนวน 142,800 ล้านบาท โดยเงินนำส่งรายได้แผ่นดินส่วนใหญ่มาจากสำนักงานสลากกินแบ่งรัฐบาล บริษัท ปตท. จำกัด (มหาชน) ธนาคารออมสิน และการไฟฟ้าฝ่ายผลิตแห่งประเทศไทย โดยรัฐวิสาหกิจที่นำส่งรายได้แผ่นดินสะสมสูงสุด 10 อันดับแรก ณ สิ้นไตรมาส 3 ปีงบประมาณ 2565 มีดังนี้
หน่วย : ล้านบาท
ลำดับที่ รัฐวิสาหกิจ   เงินนำส่งรายได้แผ่นดิน
1 สำนักงานสลากกินแบ่งรัฐบาล   38,997
2 บริษัท ปตท. จำกัด (มหาชน)   29,198
3 ธนาคารออมสิน    14,607
4 การไฟฟ้าฝ่ายผลิตแห่งประเทศไทย   9,919
5 การไฟฟ้านครหลวง     3,325
6 การยาสูบแห่งประเทศไทย    2,619
7 การท่าเรือแห่งประเทศไทย    2,610
8 การทางพิเศษแห่งประเทศไทย    2,600
9 ธนาคารอาคารสงเคราะห์    2,374
10 การไฟฟ้าส่วนภูมิภาค     1,345
11 อื่นๆ และกิจการฯ      8,536
รวม     116,130
หมายเหตุ : ข้อมูลเงินนำส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนำส่งรัฐประเภทอื่น เช่น ภาษีหรือค่าธรรมเนียมอื่นๆ
สำหรับในปีงบประมาณ 2565 เป็นการจัดเก็บเงินนำส่งรายได้แผ่นดินจากผลประกอบการในปี 2564 ของรัฐวิสาหกิจ โดย ณ สิ้นไตรมาส 3 ปีงบประมาณ 2565 มีการนำส่งรายได้แผ่นดินสะสมสูงกว่าประมาณการสะสมเนื่องจากรัฐวิสาหกิจขนาดใหญ่บางแห่งสามารถนำส่งรายได้แผ่นดินสูงกว่าที่ประมาณการไว้ อย่างไรก็ดี ผลประกอบการในช่วงครึ่งปีหลังของปี 2564 ของรัฐวิสาหกิจบางแห่งอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดำเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดำเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกำกับติดตามการนำส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ และสามารถสร้างเสถียรภาพทางการคลังได้อย่างยั่งยืน
สำนักงานคณะกรรมการนโยบายรัฐวิสาหกิจ
สำนักนโยบายและแผนรัฐวิสาหกิจ โทร. 0 2298 5880 - 7 ต่อ 3153
วันศุกร์ที่ 17 ธันวาคม 2564
คณะผู้บริหารกระทรวงอุตสาหกรรม รับมอบเจลแอลกอฮอล์ล้างมือ จากบริษัทบ้านกรองน้ำ
นางวรวรรณ ชิตอรุณ รองปลัดกระทรวงอุตสาหกรรม รับมอบ เจลแอลกอฮอล์ล้างมือ จำนวน 1,250 ขวด จากบริษัทบ้านกรองน้ำ
คณะผู้บริหารกระทรวงอุตสาหกรรม รับมอบเจลแอลกอฮอล์ล้างมือ จากบริษัทบ้านกรองน้ำ
วันนี้ (17 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม รับมอบ เจลแอลกอฮอล์ล้างมือ จำนวน 1,250 ขวด จากบริษัทบ้านกรองน้ำ โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมเป็นสักขีพยานการรับมอบ ณ ห้องรับรอง 1 สำนักงานปลัดกระทรวงอุตสาหกรรม
วันพฤหัสบดีที่ 23 มิถุนายน 2565
กระทรวงแรงงาน อัพสกิลเจ้าหน้าที่ฯ รับมือสาย-นายหน้าเถื่อน หลอกคนหางาน ผ่านสื่อสังคมออนไลน์
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ปัจจุบันสาย-นายหน้าเถื่อนหันมาใช้สื่อสังคมออนไลน์โพสต์โฆษณาชักชวนและรับสมัครคนหางานไปทำงานต่างประเทศ โดยมีการใช้ช่องทางดังกล่าวหลอกลวงคนหางานอย่างเป็นกระบวนการให้เห็นอย่างต่อเนื่อง
ทั้งการหลอกลวงให้เดินทางไปทำงานเกษตรในเครือรัฐออสเตรเลีย งานนวดสปาในสหรัฐอาหรับเอมิเรตส์ การหลอกลวงไปทำงานซาอุดีอาระเบียด้วยวิธีผิดกฎหมาย และล่าสุดหลอกลวงคนไทยให้ลักลอบข้ามแดนเพื่อไปทำงานประเทศเพื่อนบ้าน จนสุดท้ายถูกบังคับใช้แรงงาน และมีการออกไลฟ์มาขอความช่วยเหลือผ่านเฟสบุ๊ค
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงานให้ความสำคัญกับการป้องกันมิให้คนหางานถูกหลอกลวงจากการหางานทำอย่างยิ่ง โดยเฉพาะในช่วงเวลาที่สถานการณ์การแพร่ระบาดของโรคโควิด – 19 คลี่คลาย และประเทศไทยพร้อมที่จะเปิดประเทศอย่างเต็มรูปแบบเพื่อฟื้นฟูเศรษฐกิจ จึงกำชับกระทรวงแรงงาน เฝ้าระวัง และติดตามตรวจสอบผู้มีพฤติการณ์หลอกลวงคนหางาน ดังนั้นจึงจำเป็นอย่างมากที่เจ้าหน้าที่ด้านการป้องกันและปราบปรามผู้มีพฤติการณ์หลอกลวงคนหางาน ต้องรู้เท่าทัน สาย-นายหน้าเถื่อน เพื่อปกป้องช่วยเหลือคนหางานไม่ให้ตกเป็นเหยื่อการหลอกลวง” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า การหลอกลวงของสาย-นายหน้าจัดหางานเถื่อนมีแนวโน้มเพิ่มสูงขึ้น จากการอาศัยความก้าวหน้าทางเทคโนโลยีด้านการสื่อสารและสังคมออนไลน์ ทำให้สามารถหลอกลวงคนหางานที่ต้องการเดินทางไปทำงานต่างประเทศ ให้เป็นเหยื่อได้อย่างแยบยล ซับซ้อนยิ่งขึ้น จนสร้างความเสียหายเป็นวงกว้าง กระทบต่อเศรษฐกิจ สังคม และคุณภาพชีวิตของคนหางาน กรมฯจึงจัดโครงการสัมมนาเพื่อเพิ่มประสิทธิภาพด้านการป้องกัน และปราบปรามผู้เป็นภัยต่อคนหางาน ประจำปีงบประมาณ พ.ศ. 2565 ระหว่างวันที่ 22 -24 มิถุนายน 2565 ณ โรงแรม เดอะ พาลาสโซ เขตดินแดง กรุงเทพมหานคร โดยมุ่งหวังเสริมสร้างทักษะความรู้ความสามารถด้านการป้องกันและปราบปรามฯ แก่เจ้าหน้าที่ที่ปฏิบัติงานให้ทันต่อสถานการณ์ โดยเฉพาะการหลอกลวงคนหางานไปทำงานในต่างประเทศผ่านทางระบบอินเทอร์เน็ตและเครือข่ายสังคมออนไลน์ โดยจะมีการแลกเปลี่ยนข้อมูล ประสบการณ์ด้านการป้องกันการหลอกลวง เบาะแสผู้เป็นภัยต่อคนหางานที่กำลังระบาดในแต่ละพื้นที่ เพื่อให้เจ้าหน้าที่ในพื้นที่อื่นรับทราบและหาทางป้องกัน ตลอดจนสามารถเตือนภัยผู้นำชุมชน คนหางานได้ทราบข่าวสารอย่างทันท่วงที
สำหรับการจัดสัมมนาครั้งนี้ มีผู้เข้าร่วมสัมมนาเป็นเจ้าหน้าที่สำนักงานจัดหางานจังหวัดในภาคเหนือ ภาคอีสาน ภาคกลาง สำนักงานจัดหางานกรุงเทพมหานครพื้นที่ 1 – 10 และกองทะเบียนจัดหางานกลางและคุ้มครองคนหางาน รวมผู้เข้ารับการสัมมนาทั้งสิ้น จำนวน 80 คน โดยทั้งหมดจะได้รับการอบรมด้านเทคนิคการสืบเบาะแสและการเก็บรวบรวมหลักฐานทางแอปพลิเคชันต่าง ๆ ซึ่งเป็นช่องทางที่สาย-นายหน้าเถื่อนนิยมใช้ในปัจจุบัน โดยวิทยากรที่มาจากกองบัญชาการตำรวจสืบสวนสอบสวนอาชญากรรมทางเทคโนโลยี รวมทั้งการรับเรื่องร้องทุกข์ การวินิจฉัยคำร้องทุกข์และการดำเนินคดี มาตรา 30 มาตรา 91 ตรี และการดำเนินคดีผู้โฆษณาจัดหางานโดยไม่ได้รับอนุญาต มาตรา 66 แห่งพรบ.จัดหางานและคุ้มครองคนหางาน พ.ศ. 2528 โดยวิทยากรจากกองนิติการ กรมการจัดหางาน
วันศุกร์ที่ 13 สิงหาคม 2564
พม. ลงพื้นที่ติดตามการช่วยเหลือกรณีศูนย์ดูแลผู้สูงอายุหมู่บ้านวราบดินทร์ จ.ปทุมธานี ติดเชื้อโควิด-19 ทั้งหมด และช่วยเหลือชายป่วยเป็นมะเร็ง ติดเชื้อโควิด-19 เข้ารับการรักษาที่ รพ.
พม. ลงพื้นที่ติดตามการช่วยเหลือกรณีศูนย์ดูแลผู้สูงอายุหมู่บ้านวราบดินทร์ จ.ปทุมธานี ติดเชื้อโควิด-19 ทั้งหมด และช่วยเหลือชายป่วยเป็นมะเร็ง ติดเชื้อโควิด-19 เข้ารับการรักษาที่ รพ.บางบ่อ พร้อมติดตามอาการลูกสาวที่รักษาตัวแบบ Home Isolation
เมื่อวันที่ 28 ก.ค. 64เวลา 15.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีสื่อแนวหน้าออนไลน์ เสนอข่าว "ชาวปทุมฯผวา ศูนย์ดูแลผู้สูงอายุติดโควิดดับแล้ว 2 ราย ยังเข้าตรวจสอบไม่ได้" และสื่อมติชนออนไลน์ เสนอข่าว "ผวา! โควิดระบาดในศูนย์ดูแลผู้สูงอายุ หมู่บ้านวราบดินทร์ ลำลูกกา คลองห้า ดับแล้ว 4 ศพ พบเจ้าหน้าที่ศูนย์ติดโควิดหนีออกจากพื้นที่" ทั้งนี้ จากการตรวจสอบข้อเท็จจริง พบว่า ศูนย์ดูแลผู้สูงอายุ หมู่บ้านวราบดินทร์ อ.ลำลูกกา จ.ปทุมธานี มีผู้อาศัย จำนวน 20 คน ประกอบด้วย ผู้สูงอายุ 15 คน ผู้ดูแล 4 คน และผู้จัดการ 1 คน ซึ่งทุกคนในศูนย์ดูแลผู้สูงอายุ ได้รับการตรวจหาเชื้อแล้ว ผลปรากฏว่า ทุกคนติดเชื้อโควิด-19 และยังคงพักอาศัยอยู่ในศูนย์ดูแลผู้สูงอายุดังกล่าว และเมื่อวันที่ 26 ก.ค. 64 มีผู้สูงอายุ 2 คน เสียชีวิตจากการติดเชื้อโควิด-19 โดยมูลนิธิได้ดำเนินการรับศพ เพื่อไปจัดการตามประเพณีเรียบร้อยแล้ว ทั้งนี้ กรรมการหมู่บ้านได้ประสานหน่วยงานที่เกี่ยวข้องเข้ามาให้การช่วยเหลือ โดยสํานักงานสาธารณสุขอำเภอลำลูกกา ได้จ่ายยาเพื่อรักษาอาการโควิด-19 อย่างต่อเนื่อง และได้ฉีดพ่นน้ำยาฆ่าเชื้อภายนอกศูนย์ดูแลผู้สูงอายุ รวมถึงประชาชนในหมู่บ้านได้ช่วยสนับสนุนถังออกซิเจน และจัดหาอาหารให้แก่ผู้ป่วยภายในศูนย์ดูแลผู้สูงอายุ ทั้งนี้ ในวันนี้ (28 ก.ค. 64) ทีม One home จังหวัดปทุมธานี ร่วมกับสำนักงานสาธารณสุข อำเภอลำลูกกา รพ.สต.บึงคำพร้อย และ อบต.บึงคำพร้อย ได้ร่วมกันลงพื้นที่ศูนย์ดูแลผู้สูงอายุดังกล่าว เพื่อตรวจสอบข้อเท็จจริงและให้กำลังใจ และทราบว่าในวันนี้มีผู้สูงอายุเสียชีวิตเพิ่มอีก 1 คน โดยมูลนิธิได้ดำเนินการรับศพเพื่อไปจัดการตามประเพณีเรียบร้อยแล้ว ส่วนผู้สูงอายุคนอื่นๆ ทางศูนย์ดูแลผู้สูงอายุได้ประสานกับญาติอยู่เสมอในการดำเนินการหาเตียงให้แก่ผู้สูงอายุ เบื้องต้นเจ้าหน้าที่ของศูนย์ดูแลผู้สูงอายุ แจ้งว่าไม่ต้องการความช่วยเหลือเป็นสิ่งของ แต่ต้องการบุคลากรทางการแพทย์ และเครื่องมือทางการแพทย์ เพื่อเข้ามาดูแลผู้ป่วยในศูนย์ดูแลผู้สูงอายุ เบื้องต้นในวันพรุ่งนี้ (29 ก.ค. 64) ปกครองจังหวัดปทุมธานี และสำนักงานสาธารณสุข อำเภอลำลูกกา จะลงพื้นที่ดังกล่าว เพื่อดำเนินการให้ความช่วยเหลือในส่วนที่เกี่ยวข้องต่อไป และทางกระทรวง พม. โดยกรมกิจการผู้สูงอายุ (ผส.) ศพส.ปทุมธานี จะประสานทีม One home จังหวัดปทุมธานี เพื่อติดตามการดำเนินการให้ความช่วยเหลืออย่างต่อเนื่อง
นางพัชรี กล่าวต่ออีกว่า และจากกรณีสื่อโทรทัศน์ ช่อง PPTV มีการเสนอข่าว “ผู้ป่วยมะเร็ง ติดโควิด-19 อาการทรุด วอนขอเตียง” ทั้งนี้ กระทรวง พม. โดยกรมกิจการผู้สูงอายุ (ผส.) ได้ประสานไปทางช่อง PPTV และได้เบอร์ติดต่อลูกสาวผู้ป่วย ทราบว่าผู้สูงอายุที่ป่วยเป็นมะเร็ง และติดเชื้อโควิด-19 อาศัยอยู่ย่านสาธุประดิษฐ์ 28 เขต ยานนาวา กทม. ขณะนี้ได้เข้ารับการรักษาที่ รพ. บางบ่อ จ.สมุทรปราการ เรียบร้อยแล้ว พร้อมลูกชาย(ลูกเลี้ยง) ที่มีน้ำหนัก 120 กก. ซึ่งตอนนี้เหลือเพียงลูกสาวที่อาศัยอยู่ที่บ้าน เพื่อรักษาตัวแบบ "Home Isolation" เนื่องจากเป็นคนไข้กลุ่มสีเขียว และทางกระทรวง พม. ได้ให้คำปรึกษาตามหลักการสังคมสงเคราะห์ และจะติดตามอาการอย่างต่อเนื่องต่อไป
วันอังคารที่ 22 กุมภาพันธ์ 2565
ครม. เห็นชอบต่อกรอบท่าทีไทยสำหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ยังเห็นชอบในหลักการต่อร่างข้อมติและข้อตัดสินใจ 17 เรื่อง
ครม. เห็นชอบต่อกรอบท่าทีไทยสำหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ยังเห็นชอบในหลักการต่อร่างข้อมติและข้อตัดสินใจ 17 เรื่อง เพื่อเสริมสร้างความร่วมมือกับนานาประเทศและโครงการสิ่งแวดล้อมแห่งสหประชาชาติ (UNEP)
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบต่อกรอบท่าทีไทยสำหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ระหว่างวันที่ 28 กุมภาพันธ์ – 2 มีนาคม 2565 ภายใต้หัวข้อหลัก “Strengthening Actions for Nature to Achieve the Sustainable Development Goals” และการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ (UNEP@50) ระหว่างวันที่ 3-4 มีนาคม 2565 ภายใต้หัวข้อหลัก “Strengthening UNEP for the implementation of the environmental dimention of 2030 Agenda for Sustainable Development” ณ กรุงไนโรบี ประเทศเคนยา โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นหัวหน้าคณะผู้แทนไทย
นอกจากนี้ครม.ยังเห็นชอบในหลักการต่อร่างข้อมติและข้อตัดสินใจ 17 ข้อมติ เพื่อเสริมสร้างความร่วมมือกับนานาประเทศและโครงการสิ่งแวดล้อมแห่งสหประชาชาติ (UNEP) ในการแก้ไขปัญหาสิ่งแวดล้อมโลก และเห็นชอบในหลักการให้ประเทศไทยร่วมอุปถัมภ์ (Co-sponsor) ข้อมติที่ประเทศไทยได้มีการขับเคลื่อนการดำเนินงานในเรื่องดังกล่าวอย่างโดดเด่นทั้งในระดับภูมิภาคและระดับโลกใน 4 ข้อได้แก่ ร่างข้อมติการจัดการมลพิษจากพลาสติกและการจัดการขยะทะเล 2 ข้อมติ และร่างข้อมติด้านการจัดการสารเคมี 2 ข้อมติ
พร้อมกันนี้ครม.ยังเห็นชอบในหลักการต่อร่างปฏิญญาระดับรัฐมนตรี มีสาระสำคัญมุ่งเน้นการดำเนินงานร่วมกันเพื่อฟื้นฟูธรรมชาติอย่างยั่งยืน และมุ่งสู่การบรรลุเป้าหมายการพัฒนาที่ยั่งยืนภายหลังสถานการณ์การแพร่ระบาดของโรคโควิด-19และเห็นชอบร่างปฏิญญาทางการเมือง ซึ่งมีเนื้อหาเน้นย้ำถึงการให้คำมั่นที่จะเสริมสร้างการบริหารจัดการสิ่งแวดล้อมระหว่างประเทศ โดยบูรณาการด้านสิ่งแวดล้อม เศรษฐกิจ และสังคม ทั้งในระดับนโยบายและโครงการ เพื่อเสริมสร้างขีดความสามารถให้ทุกภาคส่วน โดยให้สอดคล้องกับการดำเนินงานเพื่อบรรลุวาระการพัฒนาที่ยั่งยืนปี 2030 และครม.ยังได้อนุมัติให้หัวหน้าคณะผู้แทนไทย หรือผู้แทนที่ได้รับมอบหมายให้การรับรองร่างปฏิญญาระดับรัฐมนตรี และร่างปฏิญญาทางการเมืองดังกล่าว
---------------------
วันศุกร์ที่ 10 กันยายน 2564
โฆษกศบค. เผยแนวทางการให้บริการฉีดวัคซีน Pfizer สำหรับผู้ที่มีอายุ 12 ปีขึ้นไป มีกลุ่มเป้าหมายเป็นนักเรียน/นักศึกษา ย้ำ ศบค. ยังคงมาตรการป้องกันและควบคุมโควิด-19 อย่างเข้มงวด
โฆษกศบค. เผยแนวทางการให้บริการฉีดวัคซีน Pfizer สำหรับผู้ที่มีอายุ 12 ปีขึ้นไป มีกลุ่มเป้าหมายเป็นนักเรียน/นักศึกษา ย้ำ ศบค. ยังคงมาตรการป้องกันและควบคุมโควิด-19 อย่างเข้มงวด
วันนี้(10ก.ย. 64)เวลา15.30ณโถงกลางตึกสันติไมตรีทำเนียบรัฐบาลภายหลังพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะผอ.ศบค.เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19)ครั้งที่14/2564 (ผ่านระบบVideo Conference)นพ.ทวีศิลป์วิษณุโยธินโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)(ศบค.)แถลงผลการประชุมศบค.ยังคงเห็นชอบมาตรการคงระดับของพื้นที่สถานการณ์และคงมาตรการป้องกันและควบคุมโรคตามระดับพื้นที่สถานการณ์คงมาตรการเคอร์ฟิวเพิ่มความเข้มข้นในการควบคุมกำกับตามมาตรการCOVID Free Settingมาตรการควบคุมแบบบูรณาการในการปิดสถานที่เสี่ยงต่างๆสื่อสารให้ประชาชนปฏิบัติตามมาตรการUniversal Prevention
ที่ประชุมศบค.ยังเห็นชอบแผนการจัดหาวัคซีนโควิด- 19ตามที่ปลัดกระทรวงสาธารณสุขเสนอทั้งวัคซีนที่ได้รับมาแล้วและยังไม่ได้รับสำหรับในเดือนตุลาคมมีวัคซีนที่จะได้รับการจัดสรรรวม24ล้านโดสและจะมีการจัดสรรในเดือนพฤศจิกายนและธันวาคมตามลำดับรวมกว่า152.9ล้านโดสโดยมีกลุ่มเป้าหมายคือ1.ประชาชาชนทั่วไปที่มีอายุ18ปีขึ้นไปทั่วประเทศ2.นักเรียนที่มีอายุระหว่าง11 - 17ปีทั่วประเทศ3.แรงงานในระบบประกันสังคม4.หน่วยงานอื่นๆเช่นองค์กรภาครัฐราชทัณฑ์และ5.ผู้ที่ได้รับวัคซีนSinovacครบ2เข็มและต้องการเข็มกระตุ้น(เข็มที่3)
สำหรับการให้บริการฉีดวัคซีนPfizerสำหรับผู้ที่มีอายุ12ปีขึ้นไปมีกลุ่มเป้าหมายเป็นนักเรียน/นักศึกษาที่ศึกษาอยู่ในระดับมัธยมศึกษาปีที่1 - 6หรือประกาศนียบัตรวิชาชีพ(ปวช./ปวส)เทียบเท่าแบ่งเป็น2ระยะคือระยะแรกจัดสรรวัคซีนสำหรับนักเรียนระดับมัธยมศึกษาปีที่4-6หรือประกาศนียบัตรวิชาชีพ(ปวช.ปวส.)หรือเทียบเท่าระยะถัดไปจัดสรรวัคซีนให้สำหรับระดับชั้นอื่นๆที่เหลือมีรูปแบบการให้บริการผ่านสถาบันการศึกษาโดยให้กระทรวงสาธารณสุขเริ่มจัดส่งวัคซีนในเดือนตุลาคม2564โดยมอบหมายให้กระทรวงสาธารณสุขและกระทรวงศึกษาธิการดำเนินการจัดสรรวัคซีนสำหรับนักเรียนโดยกระทรวงสาธารณสุขและกระทรวงการต่างประเทศจะนำเสนอที่ประชุมคณะรัฐมนตรีเพื่อพิจารณากรอบวงเงินในการจัดหาวัคซีนต่อไปอีกทั้งที่ประชุมยังรับทราบรายงานความก้าวหน้าศูนย์ปฏิบัติการด้านการแก้ไขสถานการณ์ฉุกเฉินในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19ในสถานประกอบกิจการและโรงงานอุตสาหกรรมด้วย
ในตอนท้ายโฆษกศบค.กล่าวถึงการเพิ่มการตรวจATKในกลุ่มของประชากรและแรงงานเพื่อให้สามารถเดินหน้าประเทศต่อไปได้แบ่งเป็น2มาตรการได้แก่1.สำหรับผู้ประกอบการที่จะจัดซื้อATKสามารถลดหย่อนภาษีได้1.5ของค่าใช้จ่ายที่จ่ายไปและ2.เพิ่มเงินในกระเป๋าตังของแอปพลิเคชัน"เป๋าตัง"ให้กับประชาชนเพื่อสนับสนุนให้ประชาชนสามารถซื้อชุดตรวจATKมาใช้ตรวจตนเองได้
....................
วันอังคารที่ 28 ธันวาคม 2564
กรมเจ้าท่า กระทรวงคมนาคม จัดพิธีมอบเกียรติบัตรองค์กรคุณธรรมและมอบเกียรติบัตรพร้อมโล่รางวัล
“คนต้นแบบคมนาคม” ประจำปี 2564
วันที่ 28 ธันวาคม 2564 นายสมชาย สุมนัสขจรกุล รองอธิบดีกรมเจ้าท่า ด้านวิชาการ เป็นประธานมอบเกียรติบัตรองค์กรคุณธรรมและพิธีมอบเกียรติบัตรพร้อมโล่รางวัล “คนต้นแบบคมนาคม” ประจำปีงบประมาณ พ.ศ. 2564 เกียรติบัตรและโล่รางวัล “คนต้นแบบคมนาคม ประจำปี 2564” เป็นรางวัลที่ได้รับการยกย่องสำหรับผู้ที่ประพฤติปฏิบัติตนเป็นแบบอย่างที่ดี มีความซื่อสัตย์ สุจริต โปร่งใสและมีคุณธรรม มีความพากเพียรมุ่งมั่นทุ่มเทจนเกิดผลเป็นที่ประจักษ์ ให้บุคลากรท่านอื่นๆยึดมั่นถือเป็นต้นแบบ โดยในปีนี้กรมเจ้าท่า ได้มอบเกียรติบัตรพร้อมโล่รางวัล “คนต้นแบบคมนาคม ประจำปี 2564” จำนวน 1 รางวัล ให้แก่ นางสิริธิติ อิ่มพ่วง ตำแหน่งเจ้าพนักงานขนส่งปฏิบัติงาน สังกัดสำนักงานเจ้าท่าภูมิภาคที่ 6 สาขาจันทบุรี รางวัลองค์กรส่งเสริมคุณธรรม จำนวน 3 รางวัล และรางวัลองค์กรคุณธรรม จำนวน 13 หน่วยงาน ในส่วนกลางและส่วนภูมิภาค รวม 17 รางวัล
ทั้งนี้ พิธีมอบเกียรติบัตรและโล่รางวัลฯ จัดขึ้นเพื่อยกย่องเชิดชูเกียรติและประกาศเกียรติคุณ "คนต้นแบบคมนาคม" และองค์กรคุณธรรม เป็นการสร้างขวัญกำลังใจให้ผู้รับมีความภาคภูมิใจ เชื่อมั่นในการทำความดี เป็นบุคคลต้นแบบสร้างแรงบันดาลใจให้แก่บุคลากรในหน่วยงานได้ยึดมั่น เป็นแบบอย่างในการประกอบคุณงามความดี คิด พูด ปฏิบัติบนความถูกต้องตามหลักคุณธรรมและจริยธรรมต่อไป
วันพฤหัสบดีที่ 3 มีนาคม 2565
รฟม. ลงพื้นที่ติดตามการดำเนินงานด้านความปลอดภัย การก่อสร้างโครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) รวมถึงตรวจสอบปัญหาและอุปสรรคต่าง ๆ ในการปฏิบัติงาน ณ พื้นที่ก่อสร้างสถานีวัดพระราม 9 สถานีรามคำแหง12 สถานีศรีบูรพา อาคารจอดแล้วจร (Park&Ride) และสถานีมีนพัฒนา โดยได้ตรวจสอบมาตรการความปลอดภัยการปฏิบัติงานในพื้นที่อับอากาศงานสถานีและอุโมงค์รถไฟฟ้าใต้ดิน และตรวจสอบอุปกรณ์การทำงานบนที่สูงและการป้องกันวัสดุตกหล่นงานวางรางรถไฟฟ้าและงานสถานียกระดับ ซึ่ง สปอ. รฟม. ได้เน้นย้ำให้เจ้าหน้าที่ผู้ปฏิบัติงานทุกคนต้องปฏิบัติตามมาตรการความปลอดภัยในการทำงานอย่างเคร่งครัด เพื่อความปลอดภัยแก่ตนเอง คนรอบข้าง รวมถึงผู้สัญจรโดยรอบเป็นสำคัญ ตามนโยบาย “การก่อสร้างปลอดภัย 100%” ตลอดจนให้ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกำหนดของกระทรวงสาธารณสุข สามารถ ติดตามข้อมูลข่าวสารโครงการรถไฟฟ้าสายสีส้มได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official: OrangeLine
วันศุกร์ที่ 15 ตุลาคม 2564
ก.แรงงาน จัดงบ 80 ล้าน ช่วยลูกจ้าง นายจ้าง ประสบอุทกภัยปล่อยกู้ดอกเบี้ยต่ำผ่านสหกรณ์ออมทรัพย์
รมว.แรงงาน นำมาตรการช่วยเหลือ ลูกจ้าง นายจ้าง บรรเทาความเดือดร้อนที่เกิดจากอุทกภัย นำเงิน กองทุนเพื่อผู้ใช้แรงงาน วงเงิน 80 ล้านบาท ปล่อยกู้ดอกเบี้ยต่ำผ่านสหกรณ์ออมทรัพย์ในสถานประกอบกิจการ นำไปซ่อมแซมที่อยู่อาศัย ฟื้นฟูอาชีพหลังประสบภัย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์อุทกภัยที่เกิดขึ้นเป็นวงกว้างในหลายพื้นที่ได้ส่งผลกระทบต่อพี่น้องแรงงานและสถานประกอบกิจการในทุกภาคส่วนของประเทศ รัฐบาลภายใต้การนำของพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและกระทรวงแรงงาน ภายใต้การกำกับดูแลของพล.อ. ประวิตร วงษ์สุวรรณ รองนายกรัฐมนตรีได้ให้ความสำคัญและตระหนักถึงปัญหาที่เกิดขึ้นกับประชาชนทุกกลุ่มจึงได้ดำเนินการช่วยเหลือตามมาตรการต่าง ๆ มาอย่างต่อเนื่อง และเพื่อเป็นการบรรเทาความเดือดร้อนของพี่น้องแรงงานและสถานประกอบกิจการจึงสั่งการให้กระทรวงแรงงาน หาแนวทางในการดำเนินการแก้ไขปัญหาความเดือดร้อนดังกล่าว โดยมอบหมายให้ กรมสวัสดิการและคุ้มครองแรงงานดำเนินมาตรการช่วยเหลือลูกจ้าง นายจ้าง ที่ประสบอุทุกภัยตามโครงการเงินกู้เพื่อบรรเทาผลกระทบจากภัยพิบัติทางธรรมชาติ จากกองทุนเพื่อผู้ใช้แรงงาน เพื่อเปิดโอกาสให้ผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการหรือรัฐวิสาหกิจสามารถเข้าถึงแหล่งเงินดอกเบี้ยต่ำ เพื่อนำไปบรรเทาความเดือดร้อนใช้ซ่อมแซมที่อยู่อาศัย หรือฟื้นฟูอาชีพหลังประสบภัย ตลอดจนสามารถนำไปเสริมสภาพคล่องสำหรับการใช้จ่ายในชีวิตประจำวัน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กองทุนเพื่อผู้ใช้แรงงาน ได้จัดทำโครงการเงินกู้เพื่อบรรเทาผลกระทบจากภัยพิบัติทางธรรมชาติ โดยมีวงเงินงบประมาณ 80 ล้านบาท เพื่อให้สหกรณ์ออมทรัพย์ในสถานประกอบกิจการหรือสหกรณ์ออมทรัพย์ในรัฐวิสาหกิจ สามารถยื่นคำขอกู้เงินเพื่อนำไปให้บริการเงินกู้แก่ผู้ใช้แรงงานที่เป็นสมาชิกสหกรณ์ออมทรัพย์วงเงินสูงสุดสหกรณ์ละ 20 ล้านบาท ในอัตราดอกเบี้ยร้อยละ 2 ต่อปี ชำระเงินต้นและดอกเบี้ยเป็นงวดรายเดือน สูงสุดไม่เกิน 5 ปี โดยมีเงื่อนไขว่าสหกรณ์ออมทรัพย์ที่เข้าร่วมโครงการจะต้องคิดดอกเบี้ยเงินกู้จากสมาชิกไม่เกินร้อยละ 5 ต่อปี และใช้คณะกรรมการสหกรณ์และผู้จัดการสหกรณ์เป็นผู้ค้ำประกันเงินกู้ ทั้งนี้ สหกรณ์ออมทรัพย์ที่สนใจสามารถยื่นคำขอกู้ได้ตั้งแต่วันนี้ที่สำนักงานสวัสดิการและคุ้มครองแรงงานจังหวัด สำนักงานสวัสดิการและคุ้มครองแรงงานกรุงเทพมหานครพื้นที่ 1 -10 ที่สหกรณ์ออมทรัพย์ตั้งอยู่ หรือยื่นคำขอกู้ผ่านระบบ e-Service กรมสวัสดิการและคุ้มครองแรงงาน สอบถามข้อมูลเพิ่มเติมได้ที่ กองสวัสดิการแรงงาน กรมสวัสดิการและคุ้มครองแรงงาน e-mail :labourfund@gmail.comโทรศัพท์ 0 2660 2181 โทรสาร 0 2660 2181 สายด่วน 1506 กด 3 หรือ 1546
วันพฤหัสบดีที่ 17 มิถุนายน 2564
ความคืบหน้าลงทะเบียนโครงการคนละครึ่ง ระยะที่ 3 มีผู้ลงทะเบียนกว่า 26 ล้านคน
จากการเปิดลงทะเบียน 3 วันแรก มีประชาชนลงทะเบียนแล้ว 26.6 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชนว่า จากการเปิดลงทะเบียน 3 วันแรก มีประชาชนลงทะเบียนแล้วจำนวน 26.6 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ที่เคยรับสิทธิโครงการของรัฐสามารถลงทะเบียนได้ 2 ช่องทาง ได้แก่ ผ่านแอปพลิเคชัน “เป๋าตัง” หรือจะลงทะเบียนผ่าน www.คนละครึ่ง.com และสำหรับผู้ที่ยังไม่เคยเข้าร่วมโครงการของรัฐเลยสามารถลงทะเบียนผ่าน www.คนละครึ่ง.com
การลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการแล้วจำนวน 57,944 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 ที่คาดว่าจะยืนยันเข้าร่วมโครงการครั้งนี้จำนวน 1.2 ล้านราย จึงขอเชิญชวนผู้ประกอบการร้านค้าที่สนใจลงทะเบียนเข้าร่วมโครงการได้อย่างต่อเนื่อง ตั้งแต่ เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว สามารถกดปุ่มเข้าร่วมโครงการได้ผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นให้ลงทะเบียนผ่านเว็บไซต์ www.คนละครึ่ง.com หรือลงทะเบียนผ่านทางสาขา หรือจุดรับลงทะเบียนของธนาคารกรุงไทย จำกัด (มหาชน)
ทั้งนี้ ข้อมูลการลงทะเบียนของประชาชนล่าสุด ณ เวลา 9.30 น. ของวันนี้ มีประชาชนลงทะเบียนแล้วกว่า 26.7 ล้านคน
สำนักงานเศรษฐกิจการคลัง  โทร. 02 273 9020 ต่อ 3503 3516 3506 3502 3536
ธนาคารกรุงไทย จำกัด (มหาชน)  โทร. 02-111-1122
วันพฤหัสบดีที่ 10 กุมภาพันธ์ 2565
Statement by General Prayut Chan-o-cha (Ret.), Prime Minister of the Kingdom of Thailand, APEC Hosting in 2023 - 2024
Bangkok, 10 February 2022
This year, Thailand is hosting the Asia-Pacific Economic Cooperation forum as the region aims for an inclusive and sustainable recovery in response to the COVID-19 pandemic. Next week, APEC delegates will begin their first set of meetings to roll out the year's agenda, and advance APEC's work to implement the Aotearoa Plan of Action agreed last year to achieve the Putrajaya Vision 2040, which guides APEC's actions for the next twenty years.
The theme of APEC 2022 is "Open. Connect. Balance.". Our priorities are to make APEC open to all opportunities, connected in all dimensions and balanced in all aspects. Thailand's theme is driven by our vision to address the imbalances revealed by the pandemic and achieve growth through the integration of the Bio-Circular-Green (BCG) model, three well-established economic development approaches, into the region's economy.
APEC's work is a long-term pursuit that requires continual and coordinated efforts. Following through on members' commitments to the Asia-Pacific, I am delighted to announce that the United States of America will host APEC in 2023 and Peru will host APEC in 2024.
Together, we will fulfill our shared goal of an open, dynamic, resilient, and peaceful Asia-Pacific community for all our people and future generations.
I look forward to welcoming APEC Leaders to Thailand in November when we will set the goals for the region.
* * * * *
วันศุกร์ที่ 4 กุมภาพันธ์ 2565
ปลัด สธ.แจงผู้ติดเชื้อโควิดสูงขึ้นอยู่ในการคาดการณ์ ผู้ป่วยหนักและเสียชีวิตคงตัว ยังต้องเข้มมาตรการต่อเนื่อง
ปลัดกระทรวงสาธารณสุขเผยผู้ติดเชื้อโควิดเพิ่มขึ้นอยู่ในการคาดการณ์ กทม. ปริมณฑล จังหวัดท่องเที่ยวมีแนวโน้มสูงขึ้น แต่ผู้ป่วยอาการหนักและเสียชีวิตยังคงตัว เตียงรักษามีเพียงพอ ส่วนคลัสเตอร์ต่างๆ ยังพบต่อเนื่อง ย้ำยังต้องปฏิบัติตามมาตรการป้องกันควบคุมโรค
วันนี้ (4 กุมภาพันธ์ 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงสถานการณ์โควิด 19 ว่าวันนี้ประเทศไทยมีผู้ติดเชื้อรายใหม่9,909 ราย รักษาหายเพิ่ม 7,827 ราย อยู่ระหว่างการรักษา 86,473 ราย จำนวนนี้มีอาการหนัก 516 ราย และใส่เครื่องช่วยหายใจ 105 ราย ส่วนผู้เสียชีวิตรายงาน 22 ราย อัตราเสียชีวิตอยู่ที่ 0.22% ซึ่งจำนวนผู้ติดเชื้อที่เพิ่มขึ้นนั้นอยู่ในการคาดการณ์ พื้นที่ที่มีแนวโน้มเพิ่มขึ้น คือ กทม. ปริมณฑล และจังหวัดพื้นที่นำร่องท่องเที่ยว ส่วนผู้ป่วยอาการหนักและเสียชีวิตยังมีแนวโน้มคงตัว ขณะที่เตียงรักษาพยาบาลมีเพียงพอรองรับ ยืนยันว่าไม่มีการปกปิดและตกแต่งตัวเลขผู้ติดเชื้อ เนื่องจากมีการรายงานเข้ามาตามระบบ
สำหรับการติดเชื้อส่วนใหญ่ยังเป็นตลาดและกิจกรรมการรวมกลุ่มคน ที่มีการรับประทานอาหารและดื่มสุรารวมถึงสถานที่ทำงาน สถานประกอบการ โรงงาน โรงเรียน และค่ายทหาร ทั้งนี้ ยังต้องเน้นมาตรการป้องกันควบคุมโรคทั้งVUCA โดยฉีดวัคซีนตามกำหนด ป้องกันตนเองสูงสุดตลอดเวลา สถานประกอบการดำเนินมาตรการ COVID Free Setting และตรวจ ATK เป็นประจำ อย่างไรก็ตาม ต้องขอย้ำถึงข้อจำกัดของชุดตรวจ ATK เพราะแม้ผลตรวจจะเป็นลบ แต่อาจยังอยู่ในช่วงที่เชื้อไม่มากพอที่จะตรวจเจอ ดังน้ัน แม้จะมีการตรวจ ATK ก่อนเข้างาน ก็ไม่ควรละเลยมาตรการป้องกันตนเอง โดยเฉพาะกิจกรรมที่มีการถอดหน้ากาก รับประทานและดื่มกันเป็นเวลานาน อาจทำให้เกิดความเสี่ยงแพร่โรคได้มากขึ้น
************************************** 4 กุมภาพันธ์ 2565
วันพฤหัสบดีที่ 9 ธันวาคม 2564
ดีอีเอส ร่วม กสทช.จัดอบรมนักวิทยุสมัครเล่นอาสาสมัครสื่อสารฉุกเฉิน กว่า 1000 ราย บูรณาการงานภายใต้แผนเตรียมพร้อมแห่งชาติ รับมือเหตุฉุกเฉิน-ภัยพิบัติ
ดีอีเอส ร่วม กสทช.จัดอบรมนักวิทยุสมัครเล่นอาสาสมัครสื่อสารฉุกเฉิน กว่า 1000 ราย บูรณาการงานภายใต้แผนเตรียมพร้อมแห่งชาติ รับมือเหตุฉุกเฉิน-ภัยพิบัติ
เมื่อวันที่8ธันวาคม2564นายจักรพงษ์ชาวงษ์ผู้อำนวยการกองสื่อสารโทรคมนาคมสำนักงานปลัดกระทรวงดิจิทัลเพื่อเศรษฐกิจและสังคมร่วมแถลงข่าว“โครงพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินในสังกัดสำนักงานกสทช.”ณหอประชุมสำนักงานกสทช.ชั้น2สำนักงานกสทช.ซึ่งเป็นการดำเนินการร่วมกันอย่างบูรณาการในฐานะที่กระทรวงดิจิทัลฯเป็นหน่วยงานหลักในการสนับสนุนด้านเทคโนโลยีสารสนเทศและการสื่อสารภายใต้แผนเตรียมพร้อมแห่งชาติ(พ.ศ. 2562-2565)ซึ่งโครงพัฒนาและฝึกอบรมพนักงานวิทยุสมัครเล่นอาสาสมัครดังกล่าวเป็นการจัดอบรมพนักงานวิทยุสมัครเล่นเพื่อเป็นเครือข่ายสื่อสารสำรองของชาติจำนวน1,000คนจะช่วยให้ผู้อบรมมีความรู้ความสามารถในการใช้งานวิทยุสื่อสารสามารถช่วยสนับสนุนการประสานงานระหว่างพื้นที่และกระทรวงฯได้โดยตรงซึ่งเป็นอีกช่องทางสำคัญหนึ่งในการประสานเมื่อเกิดเหตุฉุกเฉินหรือภัยพิบัติหรือสัญญาณโทรศัพท์ขัดข้องไม่สามารถใช้การได้อีกทั้งนักวิทยุสมัครเล่นเป็นบุคคลในพื้นที่ซึ่งรู้จักพื้นที่สามารถแจ้งข้อมูลในพื้นที่ที่เป็นประโยชน์ในระหว่างเกิดภัยซึ่งเป็นการสนับสนุนการปฏิบัติงานของกระทรวงฯตามแผนป้องกันและบรรเทาสาธารณภัยแห่งชาติแผนการสนับสนุนการปฏิบัติงานในภาวะฉุกเฉิน(สปฉ. 2)ส่วนงานเทคโนโลยีสารสนเทศและการสื่อสารและแผนเตรียมพร้อมแห่งชาติที่กระทรวงฯเป็นหน่วยงานหลักที่ต้องจัดให้มีระบบสื่อสารและโทรคมนาคมทั้งระบบสื่อสารหลักระบบสื่อสารรองและระบบสื่อสารสำรองให้สามารถใช้การได้ในทุกสถานการณ์พร้อมทั้งจัดช่องทางการสื่อสารรองเพื่อใช้ภาวะฉุกเฉินกระทรวงดิจิทัลเพื่อเศรษฐกิจและสังคม
****************
วันอังคารที่ 15 กุมภาพันธ์ 2565
สนข. จัดสัมมนา “โครงการศึกษาจัดทำแผนการกำกับการบริหารจัดการระบบตั๋วร่วม” ครั้งที่ 2
...
นางวิไลรัตน์ ศิริโสภณศิลป์ รองผู้อำนวยการสำนักงานนโยบายและแผนการขนส่งและจราจร กระทรวงคมนาคม กล่าวภายหลังเป็นประธานการจัดสัมมนา ครั้งที่ 2 “โครงการศึกษาจัดทำแผนการกำกับการบริหารจัดการระบบตั๋วร่วม” เมื่อวันอังคารที่ 15 กุมภาพันธ์ 2565 ณ ห้องประชุม อินฟินิตี้ บอลรูม โรงแรมพูลแมนคิง พาวเวอร์ กรุงเทพมหานคร โดยมีหน่วยงานในสังกัดกระทรวงคมนาคม หน่วยงานภาครัฐ ภาคเอกชนและสื่อมวลชนเข้าร่วมสัมมนาดังกล่าว จำนวนประมาณ 200 คน
นางวิไลรัตน์ ศิริโสภณศิลป์ กล่าวว่ากระทรวงคมนาคม โดยสำนักงานนโยบายและแผนการขนส่งและจราจร (สนข.) ได้ดำเนินการตามมติคณะรัฐมนตรีที่มอบนโยบายให้ดำเนินการพัฒนาระบบตั๋วร่วมโดยมุ่งมั่นที่จะ“แก้ไขปัญหาคมนาคม เพิ่มความสุข สะดวก สบายและลดค่าใช้จ่ายให้ประชาชน” โดยการผลักดันนโยบาย “ตั๋วร่วม”เพื่อให้ประชาชนสามารถใช้ระบบขนส่งสาธารณะได้หลากหลาย เชื่อมต่อโครงข่ายการเดินทางได้แบบไม่ติดขัด สามารถไปทุกที่ทั่วไทยได้อย่างรวดเร็ว และสะดวกสบาย
สนข. จึงได้ดำเนินการจัดทำโครงการแผนการกำกับการบริหารจัดการระบบตั๋วร่วมขึ้น เพื่อใช้เป็นแนวทางในการกำกับดูแลการบริหารจัดการตั๋วร่วมให้สมบูรณ์ และมีประสิทธิภาพสูงสุด
โดยที่ผ่านมา สนข. ได้ดำเนินการจัดสัมมนาครั้งที่ 1 เพื่อแนะนำโครงการฯ และจัดการประชุมกลุ่มเป้าหมาย(Focus Group)ไปแล้วจำนวน 4 ครั้ง ในหัวข้อเรื่องต่าง ๆได้แก่ 1)โครงสร้างอัตราค่าโดยสารร่วมที่เหมาะสม 2)แนวทางการกำหนดอัตราค่าธรรมเนียมทางการเงินในระบบตั๋วร่วมที่เหมาะสม3)ความต้องการทางฟังก์ชัน (Functional Requirement)ของระบบตั๋วร่วมและ 4) แนวทางการจัดทำร่างกฎหมายว่าด้วยการบริหารจัดการระบบตั๋วร่วมที่เหมาะสมสำหรับประเทศไทย รวมทั้งได้จัดการประชุมรับฟังความคิดเห็นต่อร่างพระราชบัญญัติการบริหารจัดการระบบตั๋วร่วม พ.ศ. ....ซึ่งผลที่ได้จากการสัมมนาและการประชุมที่ผ่านมาสนข.ได้นำไปปรับปรุงผลการศึกษาที่เกี่ยวข้อง รวมถึงการปรับปรุงร่างพระราชบัญญัติการบริหารจัดการระบบตั๋วร่วมดังกล่าวซึ่งขณะนี้ผลการศึกษาใกล้สมบูรณ์แล้วในเชิงเทคนิค ทั้งอัตราค่าโดยสารร่วม และเทคโนโลยีโดยสิ่งที่ต้องดำเนินการต่อคือ การผลักดันกฎหมายเพื่อรองรับการดำเนินงานได้อย่างมีประสิทธิภาพร่วมกับแนวทางการพัฒนาด้านต่างๆ เพื่อให้ระบบตั๋วร่วมเกิดความยั่งยืนต่อไป
สำหรับการสัมมนาฯที่สนข.จัดขึ้นครั้งนี้ได้มีการนำเสนอสรุปความคืบหน้าของผลการศึกษาจัดทำแผนการกำกับการบริหารจัดการระบบตั๋วร่วมเพื่อให้ผู้เข้าร่วมสัมมนาร่วมกันเสนอข้อคิดเห็นและข้อเสนอแนะที่เป็นประโยชน์สำหรับนำมาประยุกต์ใช้ในการปรับปรุงผลการศึกษาฯ
โดยมีผลลัพธ์หลักที่สำคัญประกอบด้วย1) โครงสร้างอัตราค่าโดยสารร่วม/อัตราค่าโดยสารเดียวและอัตราค่าธรรมเนียมทางการเงินในระบบตั๋วร่วม2)แผนการลงทุนและการพัฒนาระบบตั๋วร่วม (การจัดหารูปแบบเงินทุนเพื่อนำมาใช้ในการชดเชยรายได้จากค่าโดยสารร่วมและสนับสนุนการดำเนินการพัฒนาระบบตั๋วร่วม)3)แผนพัฒนาระบบฐานข้อมูลการเดินทางและค่าโดยสาร4)ร่างกฎหมายในการกำกับการบริหารจัดการระบบตั๋วร่วม
(ร่างพระราชบัญญัติการบริหารจัดการระบบตั๋วร่วม พ.ศ. ....)5)แผนการกำกับการบริหารจัดการระบบตั๋วร่วมและ6)แผนและแนวทางการติดตามประเมินผลทั้งนี้ เพื่อให้การกำกับการบริหารจัดการระบบตั๋วร่วมมีประสิทธิผลและสามารถขับเคลื่อนไปสู่การปฏิบัติได้จริงต่อไป
วันอาทิตย์ที่ 19 ธันวาคม 2564
โฆษกรัฐบาลเผย “นายกฯ” ผลักดันไทยเป็นฮับโลจิสติกส์ทางน้ำของภูมิภาค สั่งการเร่งศึกษา ความเป็นไปได้ – ความคุ้มค่าในการตั้งบริษัท สายการเดินเรือแห่งชาติ
โฆษกรัฐบาลเผย “นายกฯ” ผลักดันไทยเป็นฮับโลจิสติกส์ทางน้ำของภูมิภาค สั่งการเร่งศึกษา ความเป็นไปได้ – ความคุ้มค่าในการตั้งบริษัท สายการเดินเรือแห่งชาติ เตรียมเปิดให้บริการเดินเรือ Domestic คาดสามารถเริ่ม ก.ย. 65
(19 ธ.ค. 64)นายธนกร วังบุญคงชนะ โฆษกประจำสำนักนายกรัฐมนตรี เปิดเผยความคืบหน้า การตั้งบริษัท สายการเดินเรือแห่งชาติ เชื่อมอ่าวไทย-อันดามัน ซึ่ง พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งเร่งศึกษาความเหมาะสมและความเป็นไปได้ตลอดจนความคุ้มค่าในการจัดตั้งสายการเดินเรือแห่งชาติ สอดคล้องการเชื่อมโยงตะวันออกสู่ภาคใต้ ระหว่างอ่าวไทยกับอันดามัน (Land Bridge) ตามนโยบายพลเอก ประยุทธ์ จันทร์โอชา ที่ต้องการเพิ่มขีดความสามารถขนส่ง ลดการพึ่งพากองเรือต่างชาติ และส่งเสริมให้ไทยมีระบบโลจิสติกส์ที่สมบูรณ์ ครบวงจรมากยิ่งขึ้น โดยคณะทำงานเตรียมการจัดตั้งบริษัท สายการเดินเรือแห่งชาติ จำกัด มีนายอธิรัฐ รัตนเศรษฐ รัฐมนตรีช่วยว่าการกระทรวงคมนาคมเป็นประธาน อยู่ในระหว่างขั้นตอนการเตรียมลงนามจ้างศึกษา ซึ่งคาดว่าการท่าเรือแห่งประเทศไทย (กทท.) จะลงนามในสัญญาจ้างศึกษาในเดือน ม.ค.2565 และจะศึกษาแล้วเสร็จในเดือน พ.ค.2565 ก่อนเสนอคณะรัฐมนตรี (ครม.) ในเดือน ก.ย. 2565 และเริ่มให้บริการเดินเรือ Domestic ทั้งนี้เป็นไปตามแผนการดำเนินงาน (Action Plan) เพื่อเตรียมการจัดตั้งสายการเดินเรือแห่งชาติ โดยให้เร่งดำเนินการให้แล้วเสร็จภายใน 1 ปี
โฆษกประจำสำนักนายกรัฐมนตรี กล่าวต่อว่า ล่าสุด คณะทำงานฯ ได้ลงสำรวจศักยภาพและความเป็นไปได้ในการเดินเรือในอ่าวไทย (Domestic Marine Line) และประชุมเชิงปฏิบัติการกับผู้ที่เกี่ยวข้องใน 5 จังหวัดภาคใต้ ได้แก่ ประจวบคีรีขันธ์ ชุมพร สุราษฏร์ธานี นครศรีธรรมราช และสงขลา เมื่อวันที่ 9 ธ.ค. 2564 ที่ผ่านมา และยังได้ลงพื้นที่ดูการขนส่งสินค้าในอ่าวไทยที่ท่าเรือจุกเสม็ด ชลบุรี พร้อมมอบแนวทาง 2 เส้นทาง ได้แก่ 1) ในประเทศ (เน้นร่วมมือกับเอกชน พัฒนาโครงสร้างพื้นฐานท่าเทียบเรือให้เป็นระบบ Automation และการอนุญาตทางระเบียบกฎหมายต่างๆ) 2)ระหว่างประเทศ (ขนส่งทางฝั่งตะวันออก และตะวันตก) โดยให้กรมเจ้าท่า และ กทท. ศึกษาถึงการสนับสนุนเอกชนในด้านสิทธิประโยชน์ เพื่อจูงใจผู้ประกอบการเดินเรือชักธงไทยมากขึ้น
“นายกรัฐมนตรีมีนโยบายเพิ่มขีดความสามารถขนส่งทางน้ำของไทย ลดการพึ่งพาเรือต่างชาติ ลดต้นทุนการขนส่ง ลดการขาดดุลค่าระวางและเสริมศักยภาพการแข่งขันให้กับเรือไทย ขณะเดียวกันก็ส่งเสริมการพัฒนากองเรือไทยและอุตสาหกรรมต่อเนื่อง เช่น อู่ซ่อมเรือ อู่ต่อเรือ เป็นต้น และยังพัฒนาบุคลากรด้านพาณิชย์นาวีให้มีคุณภาพมากขึ้น ขยายขีดความสามารถในการให้บริการขนส่งทางทะเลเพิ่มขึ้นนอกเหนือจากเดิมที่ให้บริการท่าเทียบเรือ เพื่อผลักดันให้ไทยเป็นศูนย์กลาง (ฮับ) ทางโลจิสติกส์ทางน้ำ ตลอดจนสนับสนุนการขนส่งสินค้านำเข้าส่งออกทางทะเลไทยให้มีความมั่นคงและมีเสถียรภาพมากขึ้น” นายธนกร กล่าว
วันพุธที่ 8 กันยายน 2564
รัฐบาลเดินหน้าแก้ปัญหาส่งออกข้ามพรมแดนไปจีน ครม.เห็นชอบเปิดด่านเพิ่ม 7 แห่ง
รองโฆษกฯ เผยรัฐบาลเดินหน้าแก้ปัญหาส่งออกข้ามพรมแดนไปจีน ครม.เห็นชอบเปิดด่านเพิ่ม 7 แห่ง
วันนี้ (8 ก.ย.64) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เพื่อเป็นการแก้ไขปัญหาจราจรติดขัดบริเวณด่านพรมแดน ซึ่งทำให้การผ่านแดนใช้เวลานานส่งผลกระทบต่อสินค้าเกษตรไทย ที่ประชุมคณะรัฐมนตรีเมื่อวานนี้ (7 ก.ย.) ได้เห็นชอบเพิ่มจุดนำเข้าและส่งออกในภาคผนวกของพิธีสารว่าด้วยข้อกำหนดในการกักกันโรคและตรวจสอบสำหรับการส่งออกและนำเข้าผลไม้ผ่านประเทศที่ 3 โดยกระทรวงเกษตรและสหกรณ์ได้หารือกับสำนักงานศุลากรจีน มีความเห็นชอบร่วมกันเพิ่มจุดนำเข้าและส่งออกจำนวน 7 ด่าน คือ
จีนเพิ่มจุดนำเข้าและส่งออก จำนวน 6 ด่าน ดังนี้ 1.ด่านหลงปัง 2.ด่านรถไฟโม่ฮาน 3.ด่านสุยโข่ว 4.ด่านเห่อโข่ว 5.ด่านรถไฟเห่อโข่ว และ6.ด่านเทียนป่าว โดยด่านที่เพิ่มขึ้นนี้เป็นการเตรียมความพร้อมการเปิดด่านสากลใหม่ของจีน ซึ่งจะช่วยอำนวยความสะดวกทำให้ผู้ส่งออกผลไม้ไทยนำผลไม้เข้าจีนได้รวดเร็วขึ้น
ไทยเพิ่มจุดนำเข้าและส่งออก จำนวน 1 ด่านได้ แก่ด่านหนองคาย เพื่อรองรับการส่งสินค้าผ่านรถไฟความเร็วสูงของลาว-จีน
---------------
วันจันทร์ที่ 24 มกราคม 2565
ครม.อนุมัติลงนามร่าง MOU อาเซียนกับองค์การเพื่อความร่วมมือทางเศรษฐกิจและการพัฒนา ส่งเสริมความร่วมมือเศรษฐกิจและสังคม 36 สาขา
ครม.อนุมัติลงนามร่าง MOU อาเซียนกับองค์การเพื่อความร่วมมือทางเศรษฐกิจและการพัฒนา ส่งเสริมความร่วมมือเศรษฐกิจและสังคม 36 สาขา
วันนี้ (24 ม.ค. 65) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 มกราคม 2565 ว่า ครม. อนุมัติให้มีการลงนามในร่างบันทึกความเข้าใจระหว่างสมาคมประชาชาติแห่งเอเชียตะวันออกเฉียงใต้ (อาเซียน) กับองค์การเพื่อความร่วมมือทางเศรษฐกิจและการพัฒนา (OECD) ตามที่กระทรวงพาณิชย์เสนอ โดยจะมีการลงนามได้ในช่วงการประชุม OECD Ministerial Meeting on Southeast Asia ณ กรุงโซล ระหว่างวันที่ 9-10 กุมภาพันธ์ 2565 ซึ่งการประชุม OECD Ministerial Meeting on Southeast Asia จัดขึ้นเพื่อประสานความร่วมมือของประเทศในภูมิภาคอาเซียนและ OECD ในการส่งเสริมนโยบายเพื่อนำไปสู่การเติบโตทางเศรษฐกิจในภูมิภาคอย่างยั่งยืนในประเด็นต่างๆ เช่น การจ้างงาน มาตรฐานการครองชีพ เสถียรภาพทางการคลัง เป็นต้น
ร่างบันทึกความเข้าใจฉบับนี้ เป็นกรอบในการเสริมสร้างและพัฒนาความร่วมมือระหว่างประเทศโดยไม่มีผลผูกพันทางกฎหมาย ซึ่งมีวัตถุประสงค์พื่อส่งเสริมความร่วมมือระหว่างอาเซียน และ OECD ในประเด็นที่มีความสนใจร่วมกัน รวมทั้งกำหนดกรอบยุทธศาสตร์เพื่อเพิ่มประสิทธิภาพการประสานงานและพัฒนาความร่วมมือในสาขาความร่วมมือด้านเศรษฐกิจและสังคม รวม 36 สาขา เช่น 1) การตอบสนองต่อโควิด-19 2) ภาษีอากร 3) การจัดการการเงินภาครัฐ 4) แนวปฏิบัติที่ดีด้านกฎระเบียบ 5) การอำนวยความสะดวกทางการค้า 6) การลงทุน เป็นต้น โดยแต่ละประเทศจะร่วมมือกันผ่านวิธีต่างๆ เช่น การแลกเปลี่ยนความรู้และแนวทางผ่านการประชุมเชิงปฏิบัติการ การสนับสนุนการวิจัยหรือการศึกษา ซึ่งจะร่วมกันจัดทำแผนงาน โครงการ และกิจกรรมที่จะดำเนินการในระยะเวลา 2 ปี โดยจะมีการประชุมเพื่อประเมินความคืบหน้าและหารือแนวทางการทำงานเป็นระยะ และแต่ละประเทศจะเป็นผู้รับผิดชอบค่าใช้จ่ายที่เกิดขึ้นเอง ทั้งนี้ ร่างบันทึกความเข้าใจจะมีผลใช้บังคับนับจากวันที่ลงนามเป็นระยะเวลา 5 ปี
นางสาวรัชดากล่าวด้วยว่า ร่างบันทึกความเข้าใจฉบับนี้ เมื่อมีผลบังคับใช้จะเป็นประโยชน์กับไทยและประเทศสมาชิกสามารถเข้าถึงข้อมูล ประสบการณ์ ในการจัดทำนโยบายต่างๆ ของ OECD เพื่อใช้ประกอบการจัดทำนโยบายด้านเศรษฐกิจ และสังคมของไทยได้
วันศุกร์ที่ 9 กรกฎาคม 2564
วธ.จัดตั้งคณะทำงานศูนย์ต่อต้านข่าวปลอม ทำหน้าที่ติดตาม ตรวจสอบและชี้แจงข้อมูล แก้ไขปัญหาได้รวดเร็ว พร้อมบูรณาการความร่วมมือทุกหน่วยงานภายในกระทรวงผ่านคณะทำงานโฆษก วธ.
วธ.จัดตั้งคณะทำงานศูนย์ต่อต้านข่าวปลอม ทำหน้าที่ติดตาม ตรวจสอบและชี้แจงข้อมูล แก้ไขปัญหาได้รวดเร็ว พร้อมบูรณาการความร่วมมือทุกหน่วยงานภายในกระทรวงผ่านคณะทำงานโฆษก วธ.
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่พลเอกประยุทธ์ จันทร์โอชา นายกรัฐมนตรีได้สั่งการให้ทุกส่วนราชการจัดตั้งศูนย์ต่อต้านข่าวปลอม/ข่าวบิดเบือน (Fake News) เพื่อเร่งตรวจสอบชี้แจงข่าวปลอม/ข่าวบิดเบือน ทำให้ประชาชนได้รับทราบและสร้างความรู้ความเข้าใจข้อมูลที่ถูกต้องอย่างรวดเร็วนั้น ขณะนี้ได้รับรายงานจากสำนักงานปลัดกระทรวงวัฒนธรรม (สป.วธ.) ได้จัดตั้งคณะทำงานศูนย์ต่อต้านข่าวปลอม (Fake News) กระทรวงวัฒนธรรม (วธ.) ขึ้นมาเรียบร้อยแล้วโดยมีนางยุพา ทวีวัฒนะกิจบวร ปลัดกระทรวงวัฒนธรรม เป็นที่ปรึกษาคณะทำงาน นายประสพ เรียงเงิน รองปลัดกระทรวงวัฒนธรรม เป็นประธานคณะทำงาน และมีผู้บริหารกระทรวงวัฒนธรรม เจ้าหน้าที่หน่วยงานสังกัดสป.วธ.ประกอบด้วยกองเฝ้าระวังทางวัฒนธรรม ศูนย์เทคโนโลยีสารสนเทศและการสื่อสาร กลุ่มประชาสัมพันธ์ กองยุทธศาสตร์และแผนงาน กองกฎหมายและกองกลาง เป็นคณะทำงาน เพื่อทำหน้าที่ติดตามตรวจสอบประเด็นข้อมูลข่าวสารที่เป็นข่าวปลอม/ข่าวบิดเบือนที่มีการเผยแพร่ตามสื่อต่างๆ โดยเฉพาะสื่อออนไลน์ อีกทั้งประสานหน่วยงานที่เกี่ยวข้องในการตรวจสอบและชี้แจงรายละเอียดเกี่ยวกับประเด็นข้อมูลข่าวสารกรณีมีข่าวปลอม/ข่าวบิดเบือนรวมถึงส่งต่อข้อมูล ประสานงานและแจ้งเตือนไปยังศูนย์ต่อต้านข่าวปลอม กระทรวงดิจิทัลเพื่อเศรษฐกิจและสังคม เพื่อคลี่คลายสถานการณ์และแก้ไขปัญหาได้ทันที
รัฐมนตรีว่าการกระทรวงวัฒนธรรม กล่าวอีกว่า ขณะเดียวกัน วธ.ได้บูรณาการการดำเนินการติดตามและชี้แจงข่าวปลอม/ข่าวบิดเบือนระหว่างหน่วยงานต่างๆภายใน วธ.โดยผ่านคณะทำงานโฆษกกระทรวงวัฒนธรรมประกอบด้วยผู้แทนส่วนราชการและองค์การมหาชนสังกัด วธ. ได้แก่ กรมการศาสนา (ศน.) กรมศิลปากร (ศก.) กรมส่งเสริมวัฒนธรรม (สวธ.) สำนักงานศิลปวัฒนธรรมร่วมสมัย (สศร.) สถาบันบัณฑิตพัฒนศิลป์ (สบศ.) ศูนย์มานุษยวิทยาสิรินธร (องค์การมหาชน) หอภาพยนตร์ (องค์การมหาชน) และศูนย์คุณธรรม (องค์การมหาชน) ทั้งนี้ ทุกหน่วยงานจะตรวจสอบประเด็นข้อมูลข่าวปลอม/ข่าวบิดเบือน รวมถึงประสานกับคณะทำงานศูนย์ต่อต้านข่าวปลอมของ วธ. ในการชี้แจงรายละเอียดเกี่ยวกับข่าวปลอม/ข่าวบิดเบือนในส่วนที่เกี่ยวข้องกับแต่ละหน่วยงาน รวมถึงบูรณาการความร่วมมือกับกระทรวงดิจิทัลเพื่อเศรษฐกิจและสังคมในการตรวจสอบข่าวปลอม/ข่าวบิดเบือน การชี้แจงข้อเท็จจริงและสร้างความรู้ความเข้าใจที่ถูกต้องแก่ประชาชนให้เป็นไปอย่างรวดเร็วและมีประสิทธิภาพ ถือเป็นสร้างภูมิคุ้มกันกัน และใช้วิจารณญาณในการรับข่าว ว่ามีข้อเท็จจริงหรือไม่ เพื่อให้เกิดความเข้าใจที่ถูกต้อง และหากพิจารณาแล้วว่าข่าวไม่น่าเชื่อถือและไม่มีมูลความจริง ขอความร่วมมือไม่ควรแชร์ออกไป
วันศุกร์ที่ 25 กุมภาพันธ์ 2565
พม. จับมือ Meta สอนกลุ่มเปราะบางรู้เท่าทัน  ป้องกันภัยจากโซเชียลฯ พร้อมเสริมทักษะอาชีพขายสินค้า Online
พม. จับมือ Meta สอนกลุ่มเปราะบางรู้เท่าทัน  ป้องกันภัยจากโซเชียลฯ พร้อมเสริมทักษะอาชีพขายสินค้า Online
วันนี้ (25 ก.พ. 65) เวลา 10.00 น. ที่ห้องประชาบดี ชั้น 19 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ เป็นประธานเปิดโครงการ "การอบรมหลักสูตรการใช้งานแพลตฟอร์ม Facebook ในรูปแบบออนไลน์ ภายใต้ความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และ Meta เพื่อเป็นการพัฒนาและยกระดับเจ้าหน้าที่กระทรวง พม. และกลุ่มเป้าหมาย ได้แก่ ครอบครัวเลี้ยงเดี่ยว เด็กและเยาวชน ผู้สูงอายุ และคนพิการ รวมทั้งสิ้น 500 คน ให้สามารถใช้สื่อสังคมออนไลน์ ( Social Media) ได้อย่างปลอดภัยและให้เกิดประโยชน์สูงสุด
นายธนสุนทร กล่าวว่า ปัจจุบันสื่อสังคมออนไลน์ (Social Media) เป็นรูปแบบการสื่อสารข้อมูลที่ได้รับความนิยมอย่างแพร่หลายจากทั่วโลก โดยเฉพาะอย่างยิ่ง Facebook เป็น 1 ใน 10 อันดับแรกของแพลตฟอร์มที่มีผู้ใช้มากที่สุดในโลก และเป็นหนึ่งแพลตฟอร์ที่มีอิทธิพลต่อการรับรู้ข้อมูลข่าวสาร เช่นเดียวกับในประเทศไทย จากสถิติพบว่า ปี 2564 ประเทศไทยมีจำนวนผู้ใช้ Facebook อยู่ในอันดับ 6 ของโลก มีจำนวนผู้ใช้มากถึง 51 ล้านคน โดยมีการโฆษณาผ่าน Facebook ที่เข้าถึงคนไทยได้ถึงร้อยละ 84.9 ทั้งนี้ กระทรวง พม. ในฐานะหน่วยงานหลักของภาครัฐที่ทำหน้าที่ส่งเสริมและสนับสนุนการยกระดับคุณภาพชีวิตของประชาชนกลุ่มเปราะบาง ได้แก่ กลุ่มครอบครัวเลี้ยงเดี่ยว เด็กและเยาวชน ผู้สูงอายุ และคนพิการ ให้ได้รับการพัฒนาอย่างเต็มศักยภาพในด้านต่างๆ รวมทั้งการพัฒนาอาชีพ ด้วยการนำเทคโนโลยีสมัยใหม่มาใช้สนับสนุน จึงได้ร่วมกับ Meta ดำเนินโครงการ "การอบรมหลักสูตรการใช้งานแพลตฟอร์ม Facebook ในรูปแบบออนไลน์ โดยแบ่งออกเป็น 5 หลักสูตรและเริ่มอบรมตั้งแต่วันที่ 25 ก.พ. - 31 มี.ค. 65
นายธนสุนทร กล่าวเพิ่มเติมว่า นอกจากนี้ การอบรมครั้งนี้ ยังแบ่งออกเป็น 4 ช่วง (4 sessions) ได้แก่ 1) วันที่ 25 ก พ. 65 อบรมหลักสูตร Digital Government Day และหลักสูตร Safety and Secuity Training สำหรับเจ้าหน้าที่กระทรวง พม. ปฏิบัติงานด้านการประชาสัมพันธ์ทั้งในส่วนกลางและส่วนภูมิภาค จำนวน 200 คน 2) วันที่ 15 มี.ค. 65 อบรมหลักสูตร We Think Digital เพื่อเรียนรู้ทักษะพลเมืองดิจิทัลขั้นพื้นฐาน เป็นการป้องกันการถูกหลอกลวงทางออนไลน์ สำหรับกลุ่มเด็ก เยาวชน ผู้สูงอายุ คนพิการ และเจ้าหน้าที่กระทรวง พม. จำนวน 100 คน 3) วันที่ 24 มี.ค. 65 อบรมหลักสูตร Facebook Certified Community Manager Program สำหรับเจ้าหน้าที่กระทรวง พม. จำนวน 100 คน และ 4) วันที่ 29 และ 31 มี.ค. 65 อบรมหลักสูตร Boost with Facebook สำหรับพ่อแม่เลี้ยงเดี่ยว เด็ก เยาวชน ผู้สูงอายุ และคนพิการ จำนวน 100 คน ที่ต้องการมีอาชีพเสริมด้วยการขายสินค้า Online
วันอังคารที่ 2 พฤศจิกายน 2564
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรมAQ และSHA+ ไม่เพียงพอ กำชับหน่วยงานเกี่ยวข้องเร่งแก้ไข
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรมAQ และSHA+ ไม่เพียงพอ กำชับหน่วยงานเกี่ยวข้องเร่งแก้ไข
วันที่ 2 พ.ย.2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่าระหว่างการปฏิบัติภารกิจร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ที่ประเทศสหราชอาณาจักร พล.อ.ประยุทธ์ จันทร์โอชา นายกรัฐมนตรี และรมว.กลาโหมได้ติดตามความเรียบร้อยเกี่ยวกับการดำเนินการของหน่วยต่างๆที่เกี่ยวข้องในกับการเปิดประเทศรับนักท่องเที่ยว ที่ตั้งแต่วันที่1 พ.ย. 2564 นักท่องเที่ยวจาก 63 ประเทศ/พื้นที่ สามารถเดินทางเข้าประเทศไทยโดยไม่ต้องกักตัว
ทั้งนี้ นายกรัฐมนตรีและรมว.กลาโหม ได้รับรายงานจากนายศักดิ์สยาม ชิดชอบ รมว.คมนาคมซึ่งได้นำคณะลงพื้นที่ท่าอากาศยานสุวรรณภูมิ(ทสภ.) เพื่อตรวจเยี่ยมการดำเนินการของส่วนงานต่างๆ และประชุมออนไลน์ร่วมกับผู้บริหารของท่าอากาศยานระหว่างประเทศอีก 6 แห่ง ที่อยู่ภายใต้การดูแลของบริษัท ท่าอากาศยานไทย จำกัด(มหาชน) (ทอท.) และหน่วยงานที่เกี่ยวข้อง เช่น ด่านควบคุมโรคติดต่อระหว่างประเทศ กองบังคับการตรวจคนเข้าเมืองสำนักงานศุลกากร เพื่อรับฟังบรรยายการสรุปการดำเนินงานของแต่ละท่าอากาศยานและหน่วยงาน ซึ่งพบว่าการให้บริการของแต่ละหน่วยเป็นไปด้วยความเรียบร้อย และอยู่ภายใต้มาตรฐานการควบคุมการแพร่ระบาดของโรคโควิด-19
“ก่อนเดินทางเข้าร่วมประชุม COP26 ที่สหราชอาณาจักร นายกรัฐมนตรีได้มอบหมายรมว.คมนาคม ได้ตรวจความพร้อมการให้บริการด้านคมนาคม โดยเฉพาะทางอากาศที่เป็นช่องทางหลักที่ประเทศไทยเปิดให้นักท่องเที่ยวจาก 63 ประเทศ/พื้นที่เดินทางเข้าไทยได้โดยไม่ต้องกักตัว ให้เป็นไปด้วยความเรียบร้อย และกำชับทุกหน่วยงานให้ร่วมกันดูแลให้การเปิดประเทศครั้งนี้ช่วยฟื้นฟูเศรษฐกิจ ประชาชนกลับมามีรายได้ได้ต่อเนื่อง ซึ่งภาพรวมนายกรัฐมนตรีพอใจกับให้บริการคัดกรองอำนวยความสะดวกให้ผู้เดินทางผ่าน ท่าอากาศยานต่างๆที่เป็นไปอย่างราบรื่น” น.ส.ไตรศุลี กล่าว
น.สไตรศุลี กล่าวว่า นายกรัฐมนตรีได้รับทราบประเด็นปัญหากรณีรถรับส่งนักท่องเที่ยวระหว่างท่าอากาศยานในพื้นที่กรุงเทพฯ กับโรงแรม AQ และโรงแรม SHA+ ที่ต้องมารับนักท่องเที่ยวไปดำเนินการตรวจ RT-PCR ณ โรงแรมที่พักก่อนให้ออกเดินทางท่องเที่ยวยังพื้นที่อื่นได้กรณีมีผลเป็นลบ จึงเกิดกรณีปัญหานักท่องเที่ยวต้องรอนาน นายกรัฐมนตรีจึงมอบหมายให้หน่วยงานที่เกี่ยวข้องเร่งแก้ไขปัญโดยเร็ว
นอกจากนี้ นายกรัฐมนตรีได้กำชับว่าการอำนวยความสะดวกให้นักท่องเที่ยวยังต้องอยู่ภายใต้มาตรการการคัดกรองและเฝ้าระวังโรคที่เข้มงวดและได้มาตรฐานสากล และเจ้าหน้าที่ด่านหน้าทุกคนต้องปลอดภัยด้วย
-----------